钦定古今图书集成/明伦汇编/氏族典/第332卷 > 刘聪
## 钦定古今图书集成/明伦汇编/氏族典/第332卷 > 刘聪

按《晋书刘聪载记》，“聪字元明，一名载，元海第四子也。
幼而颖悟好学，弱冠游于京师，名士莫不交结。乐广、
张华尤异之，以元海在邺，惧为成都王颖所害，乃亡
奔成都，拜王右积弩将军。元海即位，拜鹿蠡王。既杀
其兄和，僭即皇帝位，改元年光兴，封其子粲为河内
王。遣粲及王弥、刘曜等长驱入洛，败王师，害诸王公”
及百官已下三万馀人，封怀帝会稽郡公。正旦，聪、䜩
逼帝行酒，庾珉、王儁等起而大哭。聪遂鸩帝而诛珉、
儁。时愍帝即位于长安，聪遣刘曜等寇长安，愍帝出
降，聪以为光禄大夫、怀安侯。太兴元年，聪死，伪谥曰
“昭武皇”，庙号烈宗。